d wagi i d zḍečč. Yella yiwen daɣen-it aṭas n leṣnaf i yellan qqaren-as ɛebdellah n yiɣzer d kra ubeɛɛuc akkenni d aɣezfan yesɛa iserdan d iberkanen d iwraɣen yesɛa tafriwin cɣel akkenni am akken cɣel n ɛli n waman yettidir kan deg yiɣezran, neqqar-as ɛebdellah n yiɣzer. Yella ukured, akured daɣen-it d kra n ṣṣenf ubeɛɛuc, yella yiwen n lemtel s teqbaylit qqaren-as: asmi teǧǧel telket iqqar-as ukured ad kem-aɣeɣ. Tilket tettidir deg uqerru n wemdan mayifat ur zeddig ara uqerru n wemdan. Acu akken nniḍen daɣen-it iweṭ, nsexdam aṭas iweṭṭen nettafiten deg uqerru n wemdan daɣen-it. Ttebcira n lxir tina i d-nniɣ d abeɛɛuc daɣen-it. Tella taggent, taggent cɣel n yizi meqqer ɣef yizi, taggent-agi tetteqqes izgaren tteṭṭukin yerna mi ara ad k-teqqes tewɛer tuqsa-ines.